AIŠKINAMASIS RAŠTAS

Dėl savivaldybės nekilnojamojo turto perdavimo pagal panaudos sutartį VO Naujasodžio kaimo bendruomenei

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo visuomeninės organizacijos Naujasodžio kaimo bendruomenės (toliau – Bendruomenė) 2019 m. liepos 10 d. prašymą, kuriuo prašoma perduoti panaudai ūkinį pastatą, esantį Molėtų r. sav., Alantos mstl., Sodo al. 1B. Perduotose patalpose Bendruomenė turėtų galimybę vykdyti visuomenei naudingą veiklą - rengti kultūrinius renginius, edukacines programas, spręsti socialines problemas, organizuoti vietos gyventojų užimtumo programas.

Bendruomenė raštu įsipareigoja atlikti perduoto turto einamąjį ir kapitalinį remontus. Visi būtini dokumentai pateikti sprendimo projekto rengėjui.

Minėtą savivaldybės nekilnojamąjį turtą šiuo metu valdo Molėtų rajono savivaldybės administracija. Molėtų rajono savivaldybės administracijos direktoriaus 2019 m. liepos 16 d. įsakymu Nr. B6-540 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“ turtas pripažintas nereikalingu savivaldybės funkcijoms vykdyti ir siūloma jį perduoti pagal panaudos sutartį.

Parengto sprendimo projekto tikslas – perduoti 10 metų Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą pagal turto panaudos sutartį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 4 punktas, 2, 3, 4 dalys;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ 2.4, 4.2, 5.1.1 papunkčiai, 3 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus prižiūrimas ir naudojamas Bendruomenės įstatuose nurodytai veiklai vykdyti.

Neigiamų pasekmių nenumatoma.

**4. Priemonės sprendimui įgyvendinti**

Bus parengta ir pasirašyta turto panaudos sutartis bei turto perdavimo – priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.